গুলশান হামলার পর আমরা প্রবাসে যেমন আছি
মঙ্গলবার, ১৮ই জুলাই, ২০১৭ ইং । রাত ১:১৭
প্রথম পাতা
মাতৃভূমি
রাজনীতি
অর্থনীতি
আইন ও অপরাধ
শিক্ষা সংবাদ
রাজধানী
সারাদেশ
বিশ্ব
এশিয়া
উত্তর কোরিয়া
আমেরিকা
ইউরোপ
অন্য মহাদেশ
প্রবাস
সৌদি আরব
যুক্তরাষ্ট্র
যুক্তরাজ্য
জাপান
মালয়েশিয়া
আরব আমিরাত
অন্যান্য রাষ্ট্র
দক্ষিণ কোরিয়া
কোরিয়ার অর্থনীতি
কোরিয়ার রাজনীতি
কোরিয়ায় পড়াশুনা
স্কলারশীপ
কোরিয়া ভ্রমণ
ইপিএস সংবাদ
কোরিয়ান খাবার
কোরিয়ান ভাষা
কোরিয়ান সংস্কৃতি
খেলা
ফুটবল
ক্রিকেট
অন্য খেলা
জীবনযাত্রা
ধর্ম
স্বাস্থ্য
বিনোদন
ফ্যাশন
শিল্প সাহিত্য
বিজ্ঞান ও প্রযুক্তি
মোবাইল
ফেসবুক
মতামত
সম্পাদকীয়
সাক্ষাৎকার
মুক্তমত
নির্বাচিত কলাম
বিশেষ প্রতিবেদন
রকমারি
বিবিধ
গ্যালারি
ফটো গ্যালারি
ভিডিও গ্যালারি
ফিচার
সুসংবাদ
ইভেন্টস
সুসংবাদ
সাফল্য
বাংলা গণমাধ্যমের নির্বাচিত খবর
এ মাসের নির্বাচিত সংবাদ
প্রচ্ছদ
»
মতামত
»
মুক্তমত
»
গুলশান হামলার পর আমরা প্রবাসে যেমন আছি
গুলশান হামলার পর আমরা প্রবাসে যেমন আছি
প্রকাশঃ ০৮-০৭-২০১৬, ৯:৫২ অপরাহ্ণ | সম্পাদনাঃ ০৯-০৭-২০১৬, ৯:১৩ পূর্বাহ্ণ

দুই সপ্তাহ আগে (গুলশান বোমা হামলার সপ্তাহ খানেক আগে) হঠাৎ এক কোরিয়ান পুলিশের ফোন। পরিচয় দিয়ে জানতে চাইলো আইএস সম্পর্কে আমি কি ধারণা পোষণ করি। উত্তর দেওয়ার পর আবার প্রশ্ন কোরিয়ার বাংলাদেশীরা কেমন ধারণা পোষণ করে। স্বাভাবিকভাবেই উত্তর দিলাম কোরিয়া প্রবাসীরা আইএস এর ধারেকাছেও নেই। কোরিয়ার বাংলাদেশী প্রবাসীরা আইএস সম্পর্কে খুব ভালভাবেই জানে। ইসলামে নিরীহ মানুষ মারা কোনভাবেই জায়েজ না উনাকে সেটা ব্যাখ্যা করলাম। পরবর্তী প্রশ্ন অনেকটাই মেজাজ খারাপ করার মতো। “কোরিয়াতে আইএস হামলা করার সম্ভাবনা আছে কিনা”। আমি বললাম সেটা আইএসের কোন সদস্য কিংবা যারা তাদের ইন্ধনদাতা তারা ভাল বলতে পারবে। জিজ্ঞেস করলাম আমার নাম্বার কোথা থেকে পেয়েছেন এবং আমাকে ফোন করার কারণ। উনি নাম্বার পাওয়ার সোর্স উল্লেখ করলেন এবং জানালেন কোরিয়ান সরকারের সতর্কতার কারণেই কোরিয়াতে মুসলিম দেশগুলোর নাগরিকদেরকে এই সম্পর্কে তথ্য নেওয়ার জন্য জিজ্ঞাসা করা হচ্ছে। আমি আরেকটু পরিস্কার করার জন্য উনাকে বললাম এই দুই/চারশ পথভ্রষ্ট আইএস সন্ত্রাসীদের জন্য সবচেয়ে বেশি নির্যাতনের শিকার হচ্ছে মুসলমানরা। আইএস বেশিরভাগ বোমা মারছে মুসলমানদের দেশে। অন্য ধর্মাবলম্বীদেরকে যেভাবে হত্যা করা হচ্ছে সেগুলোও এমনভাবে করছে যার মাশুল ঠিকই মুসলমানদের দিতে হচ্ছে। আমি উনাকে বললাম কোরিয়াতে কিছুই হয়নাই অথচ আপনি আমাকে ফোন করেছেন এবং আরো অনেককেই হয়তো ফোন করে হয়রানি করবেন। সাথে সাথে উনি সরি বলে কথা অন্যদিকে ঘুরিয়ে রোজার মাসে কোন সমস্যা হচ্ছে কিনা ইত্যাদি ইত্যাদি জিজ্ঞেস করলেন। কোরিয়ান পুলিশ অনেক ভাল বলে হয়ত অনেক কথা আমি মুখের উপর দিয়ে বলেছি। বাংলাদেশের পুলিশ হইলে হয়ত এইসব কথা বলা যেতনা।

গুলশান হামলার ঘটনা ফলাও করে প্রকাশ করে কোরিয়ান প্রধান সংবাদ সংস্থা ইয়নহাপ

গুলশান হামলার পর প্রথম অফিসে গিয়ে সকালেই মিটিং শুরু হলো বাংলাদেশের পরিস্থিতি নিয়ে। একটা বড় রিপোর্ট লিখতে হলো সার্বিক পরিস্থিতি নিয়ে। আটটি ফ্যাক্টরিতে আমাদের কোম্পানীর দুইটা ব্র্যান্ডের কাজ চলছে। গুলশানের ঘটনার ৪/৫ দিন আগে একটা টিম বাংলাদেশ থেকে ঘুরে এসেছে। তারা গুলশানেই ছিল এবং খাওয়াদাওয়াও ছিল গুলশানের রেস্টুরেন্টগুলোতে। এই মাসের শেষের দিকে আরেকটা টিম যাওয়ার কথা ছিল। অফিসের একজন বড় কর্তা জিজ্ঞেস করলেন এই মুহুর্তে বাংলাদেশে যাওয়া ঠিক হবে কিনা। আমি সত্যিকার অর্থে কোন উত্তর দিতে পারিনি আদৌ যাওয়া উচিত হবে কিনা। পরিস্থিতি পর্যবেক্ষণের কথা বলে তখনকার মতো মুক্তি পেলাম।
বাংলাদেশে প্রত্যকে সিজনেই আমাদের অর্ডার বাড়ছে। বাংলাদেশ নিয়ে আমাদের বড় পরিকল্পনা আছে। এই রকম একটা সময়ে এই ধরণের একটা ঘটনা কতটা পিছিয়ে দিয়েছে যারা এই সেক্টরে কাজ করেন তারা ভালভাবেই টের পেয়েছেন। বায়াররা এখন ভয়ে সহজে বাংলাদেশে যাবে না।
নিহতদের স্মরণে নিরবতা পালন করছে জাপানের মন্ত্রীপরিষদ

ইতালি এবং জাপানে প্রচুর বাংলাদেশী প্রবাসী বসবাস করেন। অনেকেই ভাল অবস্থান করে নিয়েছেন। এখন তাদের কি অবস্থা ভাবছি। সেখানে আশেপাশের অনেকেই হয়তো বাঁকা চোখে তাকাবে। পুলিশের নজরদারি, হয়রানি বাড়বে। মানসিকভাবে আমরা প্রবাসীরা কতটা পিছিয়ে গেছি সেটা আমরা জানি। কোরিয়াতে যারা প্রবাসী আছি বেশিরভাগ প্রবাসীকেই তাদের কর্মক্ষেত্রে কলিগরা গুলশান হামলার কথা জিজ্ঞেস করেছে। লজ্জা নিয়ে কিছুটা গা বাঁচানো উত্তর দেওয়া ছাড়া উপায় ছিল না। জাপানিজ এবং ইতালিয়ানদেরকে নিষ্ঠুরভাবে হত্যার পর সেখানকার প্রবাসীদের কি পরিস্থিতির শিকার হতে হয়েছে তা সহজেই অনুমেয়। নিশ্চয়ই ঘটনার পর হয়তো অনেকেই মুখ লুকিয়ে ছিলেন, অনেকেই সবার প্রশ্নের উত্তর দেওয়ার জন্য মানসিকভাবে উত্তর তৈরী করেছেন দিনরাত।
এখন যে আক্রমণটা গুলশানে হয়েছে, আল্লাহ না করুক, ঐক্যবদ্ধ হয়ে মোকাবেলা না করলে এর চেয়ে খারাপ অবস্থা হতে পারে। ৭/৮ বছর ধরে জংগী মোকাবেলার কিচ্ছাকাহিনী পত্রিকায় পড়ি। কিন্তু জনগণ কোন ঘটনার আসল কাহিনী জানতে পারেনি। কিছু লোক দেখানো গ্রেফতার ছাড়া কোন অগ্রগতি দেখতে পাইনি।
দেশের বর্তমান চালিকাশক্তি গার্মেন্টস এং প্রবাসীদের পাঠানো রেমিটেন্স। রানা প্লাজার পর গার্মেন্টস সেক্টর অনেক বড় একটা ধাক্কা খেল গুলশান হামলার পর। প্রবাসীরা শুরু থেকেই সংগ্রাম করে যাচ্ছে বিদেশের মাটিতে কিছু করার। ভাল কিছু করে দেশে কিছু টাকা পাঠানোর যা দিয়ে পরিবারের সদস্যরা ভালভাবে খেয়ে পড়ে চলবে। এখনি প্রতিরোধ করতে না পারলে হয়তোবা সেই সংগ্রামের সাথে এখন যুক্ত হবে জংগী তকমা। তার উপর বোনাস হিসেবে আছে সারাদিন দেশ নিয়ে চিন্তা। বোমা হামলা গুলোর পর চিন্তা দ্বিগুণ হবে এই যা!
লেখকঃ সম্পাদক, বাংলা টেলিগ্রাফ
Follow @banglatelegraph
Tweet
সর্বাধিক পঠিত সংবাদ
প্রতিদিন বিমানে চড়েই অফিস করেন তিনি
দক্ষিণ কোরিয়ায় সর্বনিন্ম বেতন ১৫ লাখ ৭৪ হাজার উওন
সৌদির নিষ্ঠুরতায় মারা গেল কাতারের শত শত উট
স্থায়ীভাবে বসবাসের ভিসার ঘোষণা দিল তাসমানিয়া
সততার অনন্য নজির গড়লেন উবার চালক রাজ্জাক
আড়ংয়ের বিরুদ্ধে আবারো প্রতারণার অভিযোগ
বাংলা টেলিগ্রাফ
সর্বশেষ সংবাদ
মাশরাফি-সাকিবদের বিপক্ষে খেলবেন আকরাম-নান্নুরা
বেলজিয়ামে মুখ ঢাকা নিষিদ্ধ
ইসরায়েল সীমান্তে ভোগান্তির শিকার বাংলাদেশ ফুটবল দল
ক্রিকেটাররা হোটেল ব্যবসাতে যান কেন?
স্থায়ীভাবে বসবাসের ভিসার ঘোষণা দিল তাসমানিয়া
সিলেটে ছাত্রলীগের দু’গ্রুপের গোলাগুলিতে নিহত ১
সম্পাদক: সরওয়ার কামাল, প্রকাশকঃ এম এন ইসলাম
১৮৪৩, নামবো সুনহোয়ানরো, খোয়ানাকগো, সিউল
E-mail: banglatelegraph@gmail.com
@ সর্বস্বত্ব স্বত্বাধিকার সংরক্ষিত বাংলা টেলিগ্রাফ ২০১২-২০১৬
কারিগরি সহযোগীতায় : এশিয়ান আইটি